CELEX: C2007/269/96
Language: lt
Date: 2007-11-10 00:00:00
Title: Byla T-332/07 2007 m. rugsėjo 4 d. pareikštas ieškinys byloje Vokietija prieš Komisiją

10.11.2007   
            
            
               LT
            
            
               Europos Sąjungos oficialusis leidinys
            
            
               C 269/53
            
         2007 m. rugsėjo 4 d. pareikštas ieškinys byloje Vokietija prieš Komisiją
   
   (Byla T-332/07)
   (2007/C 269/96)
   Proceso kalba: vokiečių
   Šalys
   
      Ieškovė: Vokietijos Federacinė Respublika, atstovaujama M. Lumma ir advokato C. von Donat
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti 2007 m. birželio 25 d. Komisijos sprendimą K(2007) 2619 galut., kuriuo sumažinama Europos regioninės plėtros fondo finansinė pagalba, skirta Komisijos sprendimu Nr. K(94) 3379 pagal vieningą programavimo dokumentą struktūriniam Bendrijų investavimui į 2 tikslui priskirtus Šiaurės Reino-Vestfalijos, Vokietijos Federacinė Respublika, regionus (ERPF Nr. 94.02.13.012);
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Skundžiamu sprendimu Komisija sumažino Europos regioninės plėtros fondo (ERPF) finansinę pagalbą struktūriniam Bendrijų investavimui į 2 tikslui priskirtus Vokietijos Šiaurės Reino-Vestfalijos regionus.
   Paremdama savo ieškinį ieškovė tvirtina, kad atsakovė skundžiamame sprendime klaidingai įvertino faktines aplinkybes.
   Be to, ieškovė nurodo, kad Reglamento 4253/88 (1) 24 straipsnio 2 dalyje nustatytos pagalbos sumažinimo sąlygos nėra įvykdytos. Šiuo klausimu ji tvirtina, kad nukrypimai iš esmės nepakeičia programos. Be to, ji tvirtina, kad tik nuorodos į „Struktūrinių fondų veiklos priemonių (1994–1999 m.) finansavimo užbaigimo gaires“ (SEK(1999) 1316) nepakanka nustatyti nagrinėjamų pakeitimų svarbą.
   Net jei programa būtų iš esmės pakeista, ieškovė tvirtina, kad Komisija turėjo pasinaudoti Reglamento Nr. 4253/88 24 straipsnio 2 dalies jai suteikta diskrecija konkrečiai įvertinti programos įgyvendinimo būdą. Ieškovės teigimu, Komisija turėjo išnagrinėti aptariamo ERPF pagalbos sumažinimo proporcingumą.
   
      (1)  1988 m. gruodžio 19 d. Tarybos reglamentas (EEB) Nr. 4253/88, nustatantis Reglamento (EEB) Nr. 2052/88 įgyvendinimo nuostatas, susijusias su įvairių struktūrinių fondų veiklos koordinavimu tarpusavyje, taip pat su Europos investicijų banko operacijomis ir kitais esamais finansiniais instrumentais (OL L 374, 1988 12 31, p. 1).